อุทยานประวัติศาสตร์ฯ แจ้งเอาผิดสาวปีนนั่งตักพระพุทธรูป คาดเป็นต่างชาติ
ผู้ใช้เฟซบุ๊ก ‎,ฉันไม่ดี พอที่จะเป็น เป็นได้เหมือนดั่งเธอหวัง‎, ได้โพสต์ภาพของนักท่องเที่ยวสาวคนหนึ่งได้ปีนขึ้นไปนั่งไขว่ห้างบนตักของพระพุทธรูปเพื่อให้เพื่อนถ่ายรูป ที่วัดแห่งหนึ่ง ใน จ.พระนครศรีอยุธยา เมื่อวันที่ 7 มี.ค.61,พร้อมกับระบุข้อความว่า เมื่อวานผมไปวัดที่อยุธยาเจอนักท่องเที่ยวกลุ่มหนึ่ง ไม่แน่ใจนะครับว่าคนไทยหรือต่างชาติ เพราะผมอยู่ด้านบน ซึ่งมองลงไปเจอกับภาพเหล่านี้ครับ มันไม่น่าดูเลย อยากให้มีเจ้าหน้าที่คอยห้ามปราม หรือชี้แนะตักเตือนถึงสิ่งที่ห้ามทำ และไม่เหมาะสมกับนักท่องเที่ยวเหล่านี้ด้วย ไม่รู้ไม่ผิดหรอกครับ วัฒนธรรมแต่ละประเทศแตกต่างกัน ซึ่งภายหลังพบว่ามีคนเข้ามาต่อว่าการกระทำของสาวคนดังกล่าวจำนวนมาก,ต่อมาผู้สื่อข่าวได้ลงพื้นที่ ภายในวัดใหญ่ชัยมงคล พบว่าพระพุทธรูปองค์ดังกล่าว ประดิษสถานอยู่ข้างเจดีย์ฝั่งตะวันออกเฉียงเหนือขององค์พระเจดีย์ชัยมงคล ชื่อว่า ,พระหลวงพ่อสมาธิคุณ, สร้างในปี 2504 และองค์คู่กันชื่อหลวงพ่อรัตนศรี ซึ่งจะมีนักท่องเที่ยวเข้ามาถ่ายรูปกัน,จากสอบถาม นายฉาย เกือบพิมาย อายุ 65 ปี ผู้ดูแลวัด เปิดเผยว่า ตนเพิ่งทราบข่าว คาดว่าคนในรูปเป็นนักท่องเที่ยวชาวต่างชาติ ซึ่งเป็นการกระทำที่ไม่สมควรอย่างยิ่งที่ขึ้นไปถ่ายรูปดังลก่าว หากพบเจอจะเข้าไปตักเตือนและทางวัดก็ทำป้ายข้อห้ามไว้ให้นักท่องเที่ยวได้อ่าน ส่วนเรื่องการแจ้งความเอาผิดนั้นทางวัดคงไม่สามารถทำได้ เนื่องจากเป็นหน้าที่ของเจ้าหน้าที่กรมศิลปกร,ด้าน น.ส.ทิพยวรรณ ชีพวนิช อายุ 32 ปี มัคคุเทศก์ กล่าวว่าเมื่อข่าวก็รู้สึกไม่ดีต่อการกระทำของนักท่องเที่ยวชาวต่างชาติ หากตนพบเจอเห็นนักท่องเที่ยวทำตัวไม่เหมาะสมก็จะไปว่ากล่าวตักเตือนว่าพฤติกรรมดังกล่าวทำไม่ได้ เนื่องจากประเทศไทยเป็นเมืองพุทธนับถือไหว้พระ ส่วนเรื่องการให้คำแนะนำนักท่องเที่ยวชาวต่างชาติที่มากับกลุ่มทัวร์นั้น ตนจะอธิบายและให้คำแนะนำในการไปสถานที่ท่องเที่ยวตามอุอุทยานประวัติศาสตร์สำคัญต่างๆ ให้อยู่ในความเหมาะสม ไม่ควรขึ้นไปปีนหรือไปขีดเขียนตามผนังต่างๆ,ล่าสุด (9 มี.ค.61) เมื่อเวลา 15.00 น. มีรายงานว่า น.ส.สุกัญญา เบาเนิด ผู้อำนวยการอุทยานประวัติศาสตร์พระนครศรีอยุธยา มอบให้นายวีระศักดิ์ แสนสะอาด นักโบราณคดีปฏิบัติการ ดำเนินการแจ้งความร้องทุกข์ต่อ ร.ต.อ.กิติศักดิ์ อุดมรักษ์ รองสว. (สอบสวน) สภ.พระนครศรีอยุธยา เพื่อหาตัวผู้กระทำผิด.,ฉันไม่ดี พอที่จะเป็น เป็นได้เหมือนดั่งเธอหวัง‎
อุทยานประวัติศาสตร์พระนครศรีอยุธยา แจ้งความเอาผิดนักท่องเที่ยวสาวปีนขึ้นไปนั่งไขว่ห้างบนตักพระพุทธรูป วัดใหญ่ชัยมงคล จ.พระนครศรีอยุธยา คาดเป็นชาวต่างชาติ
นั่งตักพระพุทธรูป,พระพุทธรูป,อยุธยา,ดราม่า,ข่าวโซเชียล,ข่าวทั่วไป